Euroopan parlamentin päätöslauselma ehdotuksista rahoitusvälineiden markkinoista annetun direktiivin täytäntöönpanotoimenpiteiksi



Virallinen lehti nro 300 E , 09/12/2006 s. 0485 - 0487



P6_TA(2006)0271 Rahoitusvälineiden markkinoista annetun direktiivin 2004/39/EY täytäntöönpanotoimenpiteet Euroopan parlamentin päätöslauselma ehdotuksista rahoitusvälineiden markkinoista annetun direktiivin täytäntöönpanotoimenpiteiksi Euroopan parlamentti, joka - ottaa huomioon komission 6. helmikuuta 2006 antaman ehdotuksen komission asetukseksi ja ehdotuksen komission direktiiviksi, joilla pannaan täytäntöön direktiivi 2004/39/EY [1], - ottaa huomioon Euroopan parlamentille 6. helmikuuta 2006 jälkeen toimitetut epäviralliset ehdotukset edellä mainituista täytäntöönpanotoimenpiteistä, - ottaa huomioon menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehdyn neuvoston päätöksen 1999/468/EY [2], - ottaa huomioon komission puheenjohtajan Romado Prodin 5. helmikuuta 2002 Euroopan parlamentissa antaman lausunnon [3], - ottaa huomioon lainsäädännön täytäntöönpanosta rahoituspalvelujen alalla 5. helmikuuta 2002 antamansa päätöslauselman [4], - ottaa huomioon direktiivin 2004/39/EY 64 artiklan, joka sisältää niin kutsutun sunset-säännöksen, - ottaa huomioon talous- ja raha-asioiden valiokunnan 30. toukokuuta 2006 hyväksymät täytäntöönpanotoimenpiteiden muutosehdotukset, - ottaa huomioon esitettyjä muutosehdotuksia koskevan komission vastauksen, joka toimitettiin parlamentille 9. kesäkuuta 2006 päivätyllä, esittelijälle ja asiasta vastaavan valiokunnan puheenjohtajalle osoitetulla kirjeellä, - ottaa huomioon Euroopan arvopaperikomitean 8. ja 9. kesäkuuta 2006 pitämän kokouksen tulokset, - ottaa huomioon 5. toukokuuta 2006 kokoontuneen Ecofin-neuvoston päätelmät, joissa korostettiin valvonnan, koordinaation ja lähentymisen merkitystä Euroopan unionissa, - ottaa huomioon työjärjestyksen 103 artiklan 2 kohdan, A. ottaa huomioon, että direktiivin 2004/39/EY oikeusperustan muodostaa EY:n perustamissopimuksen 47 artikla, jossa ei nimenomaisesti määrätä täytäntöönpanotoimenpiteistä; ottaa huomioon, että pitäen mielessä tavoitteet, jotka koskevat lainsäädännön parantamista ja todellisten yhtäläisten toimintaedellytysten luomista rahoitusmarkkinoille, parlamentti kannattaa yleisesti täytäntöönpanotoimenpiteiden käyttöä; 1. pyytää komissiota ottamaan tarkasti huomioon sille direktiivissä 2004/39/EY siirrettyjen valtuuksien rajat perustamissopimuksen vastaavien määräysten mukaisesti, jotta varmistetaan rahoitusmarkkinoiden toimijoiden oikeusvarmuus; 2. huomauttaa, että ehdotukset täytäntöönpanotoimenpiteiksi ovat toimiva ratkaisu, jonka avulla voidaan saavuttaa investointiyritysten ja muiden kauppapaikkojen toimintaolojen parantamisen tavoite sekä tehokkaiden, avoimien ja vakaiden rahoitusmarkkinoiden tavoite koko Euroopan unionissa; 3. korostaa, että parlamentin täytäntöönpanotoimenpiteiden julkaisemisesta lähtien tekemää työtä on kannustanut tarve kunnioittaa säädöksiä, joilla pyritään saavuttamaan tasapainoinen lopputulos kilpailun ja avoimuuden välillä rahoitusmarkkinoiden, sidosryhmien (osakkeenomistajat, liikkeeseenlaskijat ja käyttäjät), sääntelyviranomaisten ja demokraattisesti valittujen edustajien kannalta; 4. pitää myönteisenä komission osoittamaa halukkuutta tehdä työtä parlamentin kanssa pyrittäessä parhaaseen mahdolliseen tulokseen kaikkien asiaan liittyvien osapuolten kannalta; palauttaa mieliin, että on tarpeen ottaa parlamentti mukaan prosessiin ja tiedottaa sille komiteatoiminnan ensimmäisistä vaiheista lähtien; 5. toteaa, että menettelyllä, joka koskee täytäntöönpanotoimenpiteiden toteuttamista, ei käytännössä ole esikuvia siinä tavassa, jolla EU:n lainsäädäntö on tavallisesti kehittynyt; kiinnittää siksi huomiota tarpeeseen saavuttaa kaikkien toimielinten kannalta yhteisesti hyväksyttävä tulos, jotta toimielinten väliset suhteet kehittyvät positiivisesti; 6. panee merkille, että asiasta vastaavan valiokunnan puheenjohtajalle 23. maaliskuuta 2006 lähettämässään kirjeessä sisämarkkinoista ja palveluista vastaava komission jäsen Charlie McCreevy täsmensi, että täytäntöönpanotoimenpiteitä koskevat komission tausta-asiakirjat ovat ainoastaan työasiakirjoja, jotka komission yksiköt ovat laatineet keskustelua varten, ja että ne eivät millään tavalla merkitse ehdotettujen täytäntöönpanotoimenpiteiden muodollista tarkistamista; katsoo näin ollen, että tausta-asiakirjoissa ei esitetä uusia ehtoja täytäntöönpanotoimenpiteissä esitettyjen lisäksi; 7. toteaa, että vaikka EU:n toimielinten kesken vallitsee yleisesti yhteistyöhalu, tavassa, jolla lainsäädäntövallan siirtäminen komissiolle tapahtuu, on rakenteellisia puutteita, jotka voivat vaarantaa tärkeiden säädösten, kuten direktiivin täytäntöönpanotoimenpiteiden, lopputuloksen; 8. ilmaisee halukkuutensa jatkaa toimielinten välisten suhteiden parantamista kaikilla politiikan aloilla ja erityisesti Lamfalussyn prosessin puitteissa tarkoituksenaan löytää kestävä ja yhteisesti hyväksytty ratkaisu, jolla parlamentti pääsee tasa-arvoiseen asemaan neuvoston kanssa, kun on kyse siirretyn lainsäädäntövallan palauttamisesta; 9. katsoo, että direktiiviä 2004/39/EY koskevan prosessin päättäminen yhteispäätösmenettelyssä antaa parlamentille keskeisen roolin päätettäessä siitä, mistä täytäntöönpanotoimenpiteiden olisi koostuttava; katsoo, että neuvoston päätös 1999/468/EY antaa parlamentille paitsi mahdollisuuden hylätä ehdotetun täytäntöönpanotoimenpiteen, jos se on ristiriidassa myönnetyn toimivallan kanssa, myös mahdollisuuden muuttaa sitä yhteispäätökseen liittyvän toimivallan mukaisesti ja toimielinten välisen yhteistyön hengessä, jota on kunnioitettava täydellisesti; 10. toteaa, että on tärkeää lujittaa Euroopan arvopaperimarkkinavalvojien komitean (CESR) roolia koordinoitaessa kansallisten sääntelijöiden toimia ja pyrittäessä edistämään sääntelyn lähentämistä sekä tärkeänä neuvonantajana Euroopan tasolla sen toimivaltaan kuuluvissa kysymyksissä; 11. huomauttaa, että kansallisten sääntelijöiden välisen koordinoinnin olisi yleisesti ottaen kuuluttava CESR:n pohdintojen piiriin; toteaa, että tämä koskee erityisesti seuraavia seikkoja: - liiketoimiin liittyvien tietojen vaihtamisessa toimivaltaisten viranomaisten välillä sovellettavien järjestelyjen suunnittelu ja käyttöönotto, kuten direktiivissä 2004/39/EY ja täytäntöönpanoasetusehdotuksen 13 artiklan 1 kohdassa edellytetään, - toimivaltaisten kansallisten viranomaisten määrittäminen ja niiden välinen keskustelu likviditeetiltään tai sen vaihtoehtojen perusteella merkittävimmillä markkinoilla täytäntöönpanoasetusehdotuksen 8 ja 9 artiklan mukaisesti sekä mahdollisten näitä kysymyksiä koskevien konfliktien ratkaiseminen toimivaltaisten viranomaisten välillä; 12. korostaa, että tässä vaiheessa CESR:llä ei ole operatiivisia keinoja hoitaa tehtäviään tehokkaasti; 13. kehottaa jäsenvaltioita antamaan CESR:lle tarvittavat keinot direktiivin 2004/39/EY ja sen täytäntöönpanosäädösten panemiseksi täytäntöön; 14. kehottaa jäsenvaltioita lujittamaan CESR:n demokraattista tilivelvollisuutta erityisesti Euroopan parlamenttia kohtaan; 15. katsoo, että nykyisellään täytäntöönpanotoimenpiteet ovat paras saavutettavissa oleva tulos kaikille osapuolille; 16. hyväksyy täytäntöönpanotoimenpiteet; 17. kehottaa puhemiestä välittämään tämän päätöslauselman neuvostolle, komissiolle ja Euroopan arvopaperimarkkinavalvojien komitealle. [1] Euroopan parlamentin ja neuvoston direktiivi 2004/39/EY, annettu 21. huhtikuuta 2004, rahoitusvälineiden markkinoista (EUVL L 145, 30.4.2004, s. 1). Direktiivi sellaisena kuin se on viimeksi muutettuna direktiivillä 2006/31/EY (EUVL L 114, 27.4.2006, s. 60). [2] EYVL L 184, 17.7.1999, s. 23. [3] SPEECH/02/44. [4] EYVL C 284 E, 21.11.2002, s. 115. --------------------------------------------------